Diari Oficial de la Generalitat Valenciana


Sumari del DOGV 9146, del 09-08-2021 (2021/8548)

RESOLUCIÓ de 5 d'agost de 2021, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2021 les ajudes per a la realització d'estades vacacionals per a persones amb diversitat funcional.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9146

Data del DOGV
:   09-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8548


Data del document
:   05-08-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 5 d'agost de 2021, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2021 les ajudes per a la realització d'estades vacacionals per a persones amb diversitat funcional. [2021/8548]  
Mitjançant l'Ordre 4/2017, de 6 de juliol , de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores del programa d'ajudes per a la realització d'estades vacacionals per a persones amb diversitat funcional (DOGV núm. 8083, de 13.07.2017), s'estableixen les bases per a la concessió d'ajudes per a la realització d'estades vacacionals per a persones amb diversitat funcional.  
Aquesta línia de subvenció es troba inclosa dins del Pla estratègic de subvencions de la Vicepresidència i Conselleria d'Igualtat i Polítiques Inclusives 2021-2023, amb l'objectiu de fomentar la inclusió, la integració social, l'autonomia i el desenvolupament personal de les persones amb diversitat funcional.  
De conformitat amb l'article 160.4.b) de la Llei 1/2015 de, 6 de febrer de la Generalitat, d'hisenda pública, del sector públic instrumental i de subvencions, en relació amb l'article 1 del Decret 170/2020, de 30 d'octubre, del Consell, pel qual aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
Primer. Objecte  
1. Convocar per a l'exercici 2021 les ajudes destinades a entitats sense ànim de lucre per a la realització, la promoció i el desenvolupament d'estades vacacionals per a persones amb diversitat funcional, regulades en l'Ordre 4/2017, de 13 de juliol, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la concessió d'ajudes per a la realització d'estades vacacionals per a persones amb diversitat funcional.  
2. És objecte de subvenció la realització d'estades vacacionals que estiguen dirigides a persones amb diversitat funcional i salut mental i que es desenvolupen durant el quart trimestre de 2021.  
3. Se subvencionaran com a màxim deu dies (nou nits), independentment que l'activitat puga tindre una durada de més dies.  
  
Segon. Beneficiaris  
1. Hi podran sol·licitar les subvenciones, les organitzacions o entitats privades sense ànim de lucre que desenvolupen estades vacacionals per a persones amb diversitat funcional.  
2. Els beneficiaris hauran de complir els requisits que estableix l'article 5 de l'Ordre 4/2017, de 13 de juliol, de la Vicepresidència i Conselleria d'Igualtat i Polítiques Inclusiva, i les organitzacions o entitats sense ànim de lucre sol·licitants hauran d'estar inscrites en el Registre d'entitats titulars d'activitats d'acció social, en el sector corresponent a persones amb discapacitat o diversitat funcional abans de la finalització del termini de presentació de sol·licituds.  
  
Tercer. Finançament  
1. Les subvencions contingudes en aquesta convocatòria es concediran a càrrec dels pressupostos de la Generalitat per a 2021, secció 16, servei 02, programa pressupostari 313.40 «Diversitat funcional o discapacitat», capítol IV, en la línia pressupostària i per l'import que es detalla a continuació:  
Denominació: Estades vacacionals  
Línia de subvenció: S5161  
Consignació pressupostària: 557.730,00 €  
Propis no condicionats: 557.730,00 €  
2. Es donarà publicitat a qualsevol increment de crèdits en aquesta línia pressupostària per a la concessió de les ajudes previstes en aquesta convocatòria, a conseqüència d'augments sobrevinguts en el crèdit disponible. Aquesta ampliació de crèdits podrà arribar, com a màxim, a un import de 50.000,00 euros.  
En aquest supòsit, l'òrgan concedent haurà de publicar l'import dels crèdits disponibles addicionals o la distribució definitiva, respectivament, amb caràcter previ a la resolució de concessió, en els mateixos mitjans que la convocatòria, sense que aquesta publicitat implique l'obertura de termini per a presentar noves sol·licituds ni l'inici de nou còmput de termini per a resoldre.  
L'efectivitat de la quantia addicional queda condicionada a la declaració de disponibilitat del crèdit a conseqüència de les circumstàncies abans assenyalades i, en el seu cas, amb l'aprovació prèvia de la modificació pressupostària que corresponga, en un moment anterior a la resolució de la subvenció.   
  
Quart. Termini, lloc i forma en què han de presentar-se les sol·licituds  
1. El termini de presentació de les sol·licituds serà d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
2. Les sol·licituds de subvenció es presentaran exclusivament per via telemàtica, mitjançant la signatura electrònica pròpia de l'entitat sol·licitant o la de la persona que la represente. A l'efecte de participació en aquesta convocatòria, es considera que la mateixa subscripció de la sol·licitud de subvenció per les entitats susceptibles de ser beneficiàries, per si mateixes o per representant, implica la capacitat jurídica i d'obrar necessària per a:  
- Sol·licitar l'ajuda.  
- Permetre l'accés a la Plataforma Autonòmica d'Interoperabilitat.  
  
- Designar el compte bancari on es transferirà, en el seu cas, la subvenció.  
- Assumir les declaracions responsables de no concurrència de causa legal que impedisca obtindre la condició de persona beneficiària (article 13 de la Llei 38/2003, de 17 de novembre, general de subvencions).  
3. La sol·licitud telemàtica estarà accessible en la seu electrònica de la Generalitat, , i constarà d'una part general (comuna per a totes les sol·licituds de subvenció a la Generalitat) i d'una part específica corresponent a aquesta convocatòria. En la part específica s'indicaran expressament el lloc i les dates de realització de l'activitat, que serà d'emplenament obligatori.  
Les sol·licituds hauran d'anar dirigides a la direcció territorial a la qual corresponga la instrucció de l'expedient. Per a això, en l'apartat «E» de la part general de la sol·licitud telemàtica s'indicarà la província a la direcció territorial de la qual corresponga la instrucció de l'expedient.  
4. En estar prevista la tramitació d'aquest procediment per mitjans telemàtics, tots els tràmits que afecten els interessats per a l'exercici dels seus drets i obligacions, i també l'esmena de la sol·licitud, es realitzaran per aquest mitjà.  
Si algun dels sol·licitants presenta la seua sol·licitud presencialment, la direcció territorial corresponent requerirà a l'interessat perquè l'esmene a través de la seua presentació electrònica. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena, en virtut del que es disposa en l'article 68, apartat 4, de la Llei 39/2015, d'1 d'octubre, de procediment administratiu comú de les administracions públiques.  
  
Cinqué. Documents i informació que ha d'acompanyar a la sol·licitud  
A la sol·licitud (annex I del tràmit telemàtic), degudament emplenada i subscrita pel representant de l'entitat, s'acompanyarà:  
a) Memòria de l'activitat.  
Aquesta memòria estarà resumida en els apartats que estableix la sol·licitud oficial (annex I, apartat J), sense perjudici que haja d'acompanyar-se una memòria més detallada d'activitats per a la realització de l'estada vacacional.  
b) Sol·licitud d'alta de domiciliació bancària emplenada, que consta com annex II del tràmit telemàtic, en cas de nou perceptor o canvi de compte bancari.  
c) En el cas d'entitats que utilitzen personal voluntari per a les seues activitats i que adopten la forma jurídica d'associació o fundació, hauran d'aportar el certificat d'inscripció en el registre d'entitats de voluntariat de la Generalitat, segons Llei 4/2001, de 19 de juny, del voluntariat.  
d) Relació de persones usuàries participants en l'activitat, amb indicació del grau de discapacitat de cadascuna d'elles. En el cas que, en el moment de presentar la sol·licitud, l'entitat no dispose d'aquesta relació, hauran de presentar-la amb un mínim de 20 dies abans de la realització de l'activitat.  
  
Sisé. Termini de resolució i publicació  
1. El termini màxim per a resoldre i publicar la resolució serà de quatre mesos a comptar des de la publicació d'aquesta convocatòria en el Diari Oficial de la Generalitat Valenciana.  
2. La resolució de concessió o denegació de les subvencions es publicarà en el Diari Oficial de la Generalitat Valenciana, i aquesta produirà els efectes de la notificació, de conformitat amb el que s'estableix en l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
3. Transcorregut el termini abans esmentat sense que s'haja procedit a la publicació de la resolució, les entitats interessades podran entendre desestimades les seues sol·licituds per silenci administratiu. Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
4. Correspon, en tot cas, a la persona titular de la Direcció General de Diversitat Funcional i Salut Mental la resolució de les sol·licituds, amb l'informe i la proposta previs de la Comissió d'Avaluació.  
L'esmentada comissió elaborarà, seguint l'ordre de puntuació, una llista única prioritzada d'expedients complets, i elevarà a l'òrgan competent per a la concessió de subvencions les propostes de concessió a favor del nombre de beneficiaris que permeten les disponibilitats de crèdit.  
  
Seté. Recursos  
Les resolucions que es dicten conformement al que es disposa en l'article anterior posaran fi a la via administrativa i en contra es podrà interposar recurs potestatiu de reposició en el termini d'un mes a comptar des de l'endemà de la seua publicació en el Diari Oficial de la Generalitat Valenciana, o bé directament recurs contenciós administratiu en el termini de dos mesos a comptar des de l'endemà de la seua publicació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, i en l'article 124 de la Llei 39/2015, d'1 d'octubre, del procediment administratiu comú de les administracions públiques.  
  
Huité. Criteris de valoració de les sol·licituds   
1. La valoració de les sol·licituds de subvenció s'efectuarà atenent els criteris següents, que hauran d'estar reflectits en la memòria de l'activitat:  
a) Criteris objectius de valoració de les entitats sol·licitants. Es valorarà fins a un màxim de 40 punts de la forma següent:  
1r) Implantació. Es valorarà la implantació de cada entitat, amb un màxim de 15 punts, distribuint-se de la forma següent:  
- Confederacions, federacions o agrupacions d'associacions d'àmbit autonòmic o provincial: 15 punts.  
- Associacions d'àmbit autonòmic o provincial: 12 punts.  
- Associacions d'àmbit comarcal o local: 10 punts.  
2n) Especialització. Es valorarà l'especialització de les entitats tant en l'atenció al col·lectiu al qual es dirigeixen les actuacions, com en el desenvolupament de programes de respir familiar o estades vacacionals a aquest col·lectiu finançats per la Generalitat (màxim 10 punts), distribuint-se de la forma següent:  
- Entitats que han desenvolupat programes d'estades vacacionals en els últims cinc anys: 2 punts per programa/any.  
- Entitats que han desenvolupat programes o serveis de respir familiar en els últims cinc anys: 1,5 punts per programa/any.  
- Entitats que han desenvolupat programes de convivència, oci o temps lliure en els últims cinc anys: 1 punt per programa/any.  
3r) Participació social i voluntariat (màxim 10 punts). Es valorarà que les entitats disposen de personal especialitzat per a atendre persones amb diversitat funcional, prioritzant-se igualment aquelles que incorporen personal voluntari sempre que s'acredite que disposen d'un sistema de formació del personal voluntari, sense perjudici de les activitats que corresponen als professionals, conformement al criteri següent: un punt per voluntari/ària que s'incorpore al programa i haja sigut format/ada (curs mínim de 20 hores) en els cinc últims anys, fins a un màxim de deu persones.   
4t) Experiència general de les entitats. Es valorarà l'antiguitat de les entitats que acrediten estar constituïdes i inscrites en el Registre d'entitats titulars d'activitats socials, a raó d'un punt per any (màxim 5 punts).   
  
b) Criteris objectius de valoració de les actuacions. Es valorarà fins a un màxim de 60 punts de la forma següent:  
1r) Avaluació de la necessitat social. Es tindrà en compte l'anàlisi o estudi de la necessitat social en relació amb les característiques dels participants, prioritzant les actuacions dirigides o en les quals existisca un major nombre de persones amb diversitat funcional amb major grau de necessitat d'atenció social, amb una valoració màxima de 25 punts, conformement als criteris següents:  
- Programes amb criteris de selecció perquè participen majoritàriament persones amb grau de discapacitat igual o superior al 75 %: 20 punts.  
- Programes amb criteris de selecció perquè participen majoritàriament persones amb grau de discapacitat igual o superior al 65 %: 15 punts.  
- Programes amb criteris de selecció perquè participen majoritàriament persones amb grau de discapacitat igual o superior al 33 %: 10 punts.  
- Programes amb mesures específiques per a incorporar persones amb diversitat funcional tutelades per la Generalitat, per altres persones o entitats: 5 punts.  
2n) Avaluació del contingut, objectius i àmbit de les actuacions. Es tindrà en compte la qualitat del projecte i el seu impacte en l'accés de les persones amb diversitat funcional a serveis d'oci, recreatius, culturals o de contacte amb la naturalesa, valorant-se amb un màxim de 15 punts, conformement als criteris següents:  
- Coherència d'objectius, mitjans i fins del programa: fins a 5 punts.  
  
- Actuacions. Activitats culturals, esportives, d'oci i de temps lliure a desenvolupar: fins a 10 punts.  
3r) Pressupost i adequació de recursos materials i humans. Es valorarà l'adequació del pressupost presentat per les entitats en relació amb les activitats, recursos humans i materials (instal·lacions, viatges, etc.). La puntuació màxima per a aquest apartat serà de 10 punts, conformement als criteris següents:  
- Nivell de qualitat de la infraestructura: d'1 a 5 punts.  
- Nivell de formació de coordinador i monitors d'oci per a l'estada: d'1 a 5 punts.  
4t) Cofinançament. Es tindrà en compte que les actuacions hagen obtingut o prevegen la possibilitat d'obtindre tant un possible cofinançament públic com privat, valorant especialment les actuacions que es presenten cofinançades per la mateixa entitat (amb fons propis o aportacions d'usuaris). Es puntuarà tot això amb un màxim de 10 punts, conformement als criteris següents:  
- Si els ingressos previstos per part de l'entitat, els usuaris i altres entitats són superiors al 50 % del cost de l'actuació: 10 punts.  
  
- Si són superiors al 40 %: 8 punts.  
- Si són superiors al 30 %: 6 punts.  
- Si són superiors al 20 %: 4 punts.  
- Si són superiors al 10 %: 2 punts.  
2. Les sol·licituds hauran d'obtindre una puntuació mínima de 60 punts, sobre la puntuació global de 100 punts, per a la concessió de la subvenció.  
3. La Comissió d'Avaluació, tenint en consideració el nombre de sol·licituds presentades i la puntuació obtinguda conforme als criteris i barems establits en l'apartat 1, establirà la relació ordenada de sol·licituds en funció de la puntuació obtinguda.  
4. En cas d'empat en la puntuació, per a l'establiment de la preferència per a l'atorgament i ordre de prioritat s'atendrà en primer lloc les actuacions que més puntuació hagen obtingut en l'apartat b.1 (avaluació de la necessitat social) i si persisteix l'empat, es dirimirà per la major puntuació obtinguda en l'apartat a.2 (especialització). En cas de persistir l'empat, s'atendrà la data d'entrada de la sol·licitud, tenint prioritat la que tinga data anterior.  
  
  
Nové. Criteris per a determinar l'import de la subvenció  
1. Per a determinar l'import de les subvencions, s'utilitzarà el criteri de valoració del cost plaça/dia, d'acord amb els mòduls que es fixen a continuació:  
  
Estades vacacionals destinades a persones amb un grau de discapacitat Mòdul   
(import dia/persona)  
Igual o superior al 33 % 33 €  
Igual o superior al 65 % 40 €  
Igual o superior al 75 % 50 €  
  
  
2. L'import de la subvenció es determinarà en funció del nombre d'usuaris de l'activitat, els mòduls econòmics assenyalats en aquest apartat, amb el límit màxim dels crèdits disponibles i la consignació pressupostària establida per a aquesta convocatòria.  
3. L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos de l'entitat, per a la mateixa finalitat, supere el cost de l'activitat subvencionada.  
  
Deu. Règim de lliurament de pagaments  
1. El pagament de la subvenció per a la realització d'estades vacacionals per a persones amb diversitat funcional es realitzarà d'acord amb el règim previst en l'article 44.1.d de la Llei de pressupostos de la Generalitat per a l'exercici 2021, per al pagament dels serveis socials especialitzats, anticipant-se una vegada concedida el 100% del seu import.  
  
2. En qualsevol cas, les persones que resulten beneficiàries de la subvenció hauran de justificar la despesa objecte de la subvenció atorgada, moment a partir del qual es procedirà a la seua liquidació, de la qual podrà derivar-se una regularització, que implicarà l'exigència de reintegrament dels imports indegudament percebuts, en el cas que la justificació fora insuficient.  
  
Onze. Forma i termini de justificació de les subvencions  
1. El termini màxim de justificació de despeses de les estades vacacionals serà en tot cas el dia 31 de gener de 2022.   
En el cas de les estades vacacionals realitzades durant l'any 2021 i finalitzades abans de la publicació de la resolució de concessió, el termini de justificació serà de tres mesos des d'aquesta publicació.  
2. La justificació de la subvenció es realitzarà a través de l'aplicació telemàtica establida a aquest efecte i mitjançant la presentació de la documentació necessària per a acreditar la despesa realitzada, havent d'incloure's la següent:  
a) Documents acreditatius de la despesa corresponent a les despeses del personal que participa en la realització de l'activitat i els documents acreditatius del pagament a la Seguretat Social de les quotes relatives a les cotitzacions socials dels treballadors.  
b) Quan existisquen persones voluntàries que col·laboren en els programes, i aquestes hagueren ocasionat despeses de difícil justificació en l'exercici de l'activitat voluntària, haurà de presentar-se documents justificatius del reemborsament econòmic per aquestes despeses. Aquest reemborsament econòmic haurà de realitzar-se a través de compte bancari, independentment de quin siga l'import. El reembossament econòmic al voluntari per aquestes despeses no podrà superar els 20 euros/dia.  
Així mateix, si hi ha professionals col·laborant en els programes en virtut de contractes de prestació de serveis, hauran d'aportar-se les corresponents factures originals emeses per aquests professionals, i també la documentació acreditativa que aquests compleixen els requisits exigits per la legislació tributària vigent.  
c) Rebut del pagament de l'assegurança de responsabilitat civil i d'accidents que cobrisca al personal que intervé, inclòs, en el seu cas, el personal voluntari i la totalitat dels usuaris del programa. L'assegurança d'accidents haurà d'especificar el lloc concret que cobreix l'activitat.  
  
d) Declaració responsable de la persona titular o responsable de l'entitat de les despeses de l'estada vacacional desglossades per conceptes (allotjament, transport, personal, etc.). D'acord amb el que es disposa en l'article 84 del Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions, en aquest supòsit, la revisió de les factures o documents de valor probatori anàleg que, en el seu cas, formen part del compte justificatiu, hauran de ser objecte de comprovació en els quatre anys següents sobre la base d'una mostra representativa, sense perjudici de les especialitats previstes en l'apartat 3 de l'article 75 d'aquest reglament.  
  
e) Relació de persones usuàries de l'activitat, amb indicació del seu DNI i grau de discapacitat, subscrita per la persona titular o responsable de l'entitat, d'acord amb l'annex III del tràmit telemàtic.  
La direcció territorial competent podrà, en qualsevol moment, sol·licitar la presentació de les factures acreditatives de les despeses efectuades, sense perjudici del que es disposa en el paràgraf anterior.  
3. Les factures acreditatives de les despeses realitzades hauran de reunir els requisits recollits en el Reial decret 1619/2012, de 30 de novembre, pel qual s'aprova el reglament pel qual es regulen les obligacions de facturació, havent de presentar-se originals o còpies compulsades.  
4. Per a la justificació de l'activitat, s'haurà de presentar, fins al 31 de gener de 2022, una memòria que reculla totes les despeses i les activitats realitzades. El contingut mínim de la memòria serà el següent:  
  
- Breu contingut d'actuacions realitzades.  
- Relació de participants (identificant nom, cognoms, edat, DNI i grau de discapacitat).  
- Relació de personal de l'activitat (laboral i voluntariat).  
-Resum econòmic: estat de liquidació d'ingressos i despeses de les activitats, desglossat per origen de finançament i per conceptes de despesa.  
- Objectius aconseguits, quantificats i valorats.  
5. La no presentació de la corresponent justificació, o la seua insuficiència, tant referent al nombre de persones participants i el seu grau de discapacitat corresponent, com a la totalitat de despeses realitzades, podrà donar lloc a la no consideració de la despesa com a subvencionable i a una minoració o revocació de l'ajuda concedida, sense perjudici de la facultat de l'òrgan competent en la concessió de les ajudes de recaptar a càrrec del beneficiari tots els informes que siguen necessaris del programa subvencionat i recalcular en funció d'aquests la subvenció concedida.   
Igualment, l'incompliment del termini màxim de justificació de les subvencions podrà donar lloc al desistiment sense efectes de l'ajuda, amb exigència, en el seu cas, del reintegrament de les quantitats indegudament percebudes i l'exigència de l'interés de demora des del moment del pagament de la subvenció.  
  
Dotze. Pla de control  
Es durà a terme un pla de control de la realització de l'activitat subvencionada mitjançant la comprovació i control de la documentació de caràcter econòmic justificativa de l'activitat realitzada relativa al projecte, de conformitat amb el que s'estableix en l'article 169 de la Llei 1/2015, de 6 de febrer, d'hisenda pública, del sector públic instrumental i de subvencions.  
El tipus de control serà administratiu, sobre una mostra aleatòria de les subvencions concedides en aquesta convocatòria. Així mateix, es realitzaran controls de camp mitjançant la visita a alguna de les entitats beneficiàries per a comprovar l'execució de l'activitat.  
El control es realitzarà sobre, almenys, un 10 per cent del total de programes finançats a càrrec de la línia.  
Tot això amb la finalitat de comprovar la veracitat de les dades consignades en la documentació presentada, i també el compliment dels requisits per a la percepció de l'ajuda.  
  
Tretze. Crisi sanitària per la Covid-19  
Podran acordar-se mesures excepcionals en relació amb les activitats objecte de subvenció en aquesta convocatòria per a limitar la propagació i el contagi de la covid-19 si la situació sanitària així ho exigeix.   
  
  
Contra aquesta resolució, que esgota la via administrativa, podrà interposares recurs contenciós administratiu en el termini de dos mesos a comptar des de l'endemà de la publicació, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant aquest mateix òrgan en el termini d'un mes computat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats hi puguen presentar qualsevol altre que estimen pertinent.  
  
  
València, 5 d'agost de 2021.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.